Lambeth
<s>Lambeth ( [Lambet]) službeno engleski London Borough of Lambeth , je jedan od 14 borougha Unutrašnjeg Londona (Inner London) metropolitanske grofovije Greater London u kom živi 324,431 stanovnika.</s>

<s>Geografske karakteristike</s>

<s>Lambeth se prostire južno od Temze, a nekad je pripadao historijskoj Grofoviji Surrey.</s>

<s>U okviru njegovih granica leže kvartovi (od sjevera prema jugu); Lambeth, Vauxhall, Kennington, South Lambeth, Stockwell i Brixton i dobar dio Claphama, Balhama, Streathama i Norwooda.</s>

<s>Historija</s>

<s>Borough Lambeth osnovan je 1965. spajanjem dotadašnjeg metropolitanskog borougha Lambeth sa dijelom dotadašnjeg Distrikta  Wandsworth.</s>

<s>Naselja na tom području datiraju iz rimskih vremena ili ranije, na što ukazuju i njihovi toponimi, koji su derivati drevnih imena.</s><s>U Domesday Booku 1086. zabilježena su imena Brixiestan (današnji Brixton) i Chenintune (Kennington).</s>

<s>Sam Lambeth je prvi put dokumentiran kao - Lamhytha 1088., što je možda značilo pristanište za iskrcavanje janjadi.</s><s>Imena parohija i crkava pojavljuju se tek u zapisima iz 16. vijeka.</s>

<s>Sve do 18. vijeka taj kraj je bio rijetko naseljen, a većina njegovih stanovnika živjela je i radila duž Temze, koja je tad bila barijera, jer se na lijevu obalu gdje je centar moglo preći jedino brodom.</s><s>To stanje potrajalo je sve do 1750., kada je podignut Westminsterski most.</s><s>Zbog blizine londonskog centra i rijeke koja se koristila za transport, sjeverni dio Lambetha postao je važan manufakturni centar tokom 18. vijeka, u kom se proizvodilo staklo i keramika.</s><s>Nekadašnji javni parkovi kod Vauxhalla, popularni krajem 17. vijeka - 1859. pretvoreni su u građevinsko zemljište rastućeg Londona.</s>

<s>Za Drugog svjetskog rata industrijski pojas uz rijeku je teško bombardiran, kao i dio kod željezničke stanice Waterloo sa uredskim zgradama i vijećnicom.</s>

<s>Današnji Lambeth je uglavnom stambena zona, odmah preko puta Westminstera i Palače parlamenta.</s>

<s>Etničke manjine čine 1 / 3 stanovništva borougha, najviše doseljenika ima iz Afrike, Južne Azije i Kariba.</s>

<s>Znamenitosti</s>

<s>Duž Temze proteže kompleks zgrada kulturnog centra Southbank, u kojem su; Royal Festival Hall, Queen Elizabeth Hall, Royal National Theatre, National Film Theatre i Galerija Hayward.</s>

<s>Velike atrakcije Lambetha su Imperial War Museum (1920.), Londonski akvarij (1997.) i panoramski vrtuljak London Eye, visok 135 metara.</s><s>Manje poznati muzeji su Muzej vrtlarstva iz 1977. i Florence Nightingale.</s>

<s>Palača Lambeth, je službena londonska rezidencija Nadbiskupa od Canterburyja.</s>

<s>Najveći javni parkovi su Clapham, Tooting Bec i Streatham.</s>

<s>Pobratimski gradovi</s>

<s>Vincennes, Francuska
 Bluefields, Nikaragva
 Brooklyn, Sjedinjene Američke Države
 Shinjuku, Tokijo, Japan
 Spanish Town, Jamajka</s>

<s>Izvori</s>

<s>Vanjske veze</s>

<s>London Borough of Lambeth</s>

<s>Administrativna podjela Engleske
London
Greater London</s>

